ChatGPT

ChatGPT  (англи. Generative Pre-trained Transformer «Үүсгэгч, урьдчилан суралцсан трансформер» гэсэн утгатай англи үгний товчлол) - OpenAI компанийн хөгжүүлсэн Үүсгэгч хиймэл оюун ухааны чатбот юм. GPT-4o зэрэг Их Хэлний Загварууд (LLM) нь хүний адил бичвэр, дуу хоолой, дүрс зураг үүсгэх чадвартай бөгөөд интернэтээр хайлт хийх, бусад хэрэглүүрүүд ашиглах, програм ажиллуулах гэх мэт даавгавруудыг гүйцэтгэж чадна. Энэхүү систем нь янз бүрийн сэдэвтэй холбоотой янз бүрийн хэлээр, түүний дотор монгол хэл дээр асуултуудад хариулж, текст үүсгэх чадвартай. 

2023 оны 3-р сарын 14-нд GPT-4 хэлний шинэ загвар гарсан бөгөөд ChatGPT Plus-ийн тестер болон төлбөртэй захиалагч-хэрэглэгчид ашиглах боломжтой. Шинэ хувилбарт хиймэл оюун ухаан нь зөвхөн текст төдийгүй зураг үүсгэх чадвартай (функцийг өөр OpenAI загвар - DALL-E-тэй харилцах замаар хэрэгжүүлдэг).

2025 оны 2-р сарын 27-нд OpenAI GPT-4.5-ыг гаргасан бөгөөд энэ нь ChatGPT Pro-гийн захиалагчид ашиглах боломжтой болсон. 2025 оны 3-р сарын 5-нд GPT-4.5 нь ChatGPT Plus захиалагчдад мөн хэрэглэх боломжтой болсон.

Одоо цагт хөрөнгө оруулалт ихээр татаж, олны анхааралд өртөөд буй хиймэл оюуны (AI) тэсрэлтийг хурдасгасан том хүчин зүйл бол ChatGPT билээ. Зарим ажиглагчид ChatGPT болон үүнтэй төстэй програмууд хүний оюун ухааныг орлох, бүтээлийн хулгайг өөхшүүлэх болон буруу ташаа мэдээлэл тараахад нөлөөлж болзошгүй хэмээн санаа зовниж байна.

Хятад, Орос, Беларусь, Афганистан, Венесуэл, Туркменистан, Иран, Сири болон Умард Солонгос зэрэг орнуудад уг үйлчилгээнд нэвтрэх эрх хязгаарлагдмал байна.

 Эх сурвалж 

Ангилал:Хиймэл оюун
Ангилал:Хиймэл оюуны загвар
Ангилал:ChatGPT
Ангилал:Чатбот
Ангилал:Үүсгэгч, урьдчилан суралцсан трансформер
Ангилал:Их хэлний загвар
Ангилал:2022 оны програм хангамж